ÍAV ásamt fleiri íslenskum fyrirtækjum standa að tölvuvæðingu 10 grunnskóla á Seychelleseyjum í Indlandshafi . Var þeirri hugmynd mjög vel tekið . Þegar heim kom var farið af stað í að leita að styrktaraðilum að verkefninu og voru undirtektir fyrirtækja og stofnana mjög góðar enda verkefnið ákaflega gott . Megin tilgangur þessa samstarfsverkefnis er að láta gott af sér leiða og styðja við bakið á ungdómnum á Seychellseyjum og er í raun sameiginleg þróunaraðstoð íslenskra fyrirtækja . Gert er ráð fyrir áframhaldandi aðstoð með áframhaldandi sendingu tölva til eyjanna . Efnahagur eyjanna er ansi bágborinn en þar búa um 80 þúsund manns . Milli 30 og 40% tekna ríkissjóðs koma frá ferðamönnum , en 70% gjaldeyris . Aðrar tekjur koma frá túnfiskvinnslu , kókosolíu og kanilbörkvinnslu . Ferðamannaiðnaðurinn hefur dalað talsvert síðustu misseri og má þar um kenna ýmsum þáttum eins og 11. september og flóðbylgjunni Tsunami um síðustu jól . Nemendur í skólum eyjanna eru um 22 þúsund sem er verulega hátt hlutfall íbúa eða um 28% . Kennarar eru um 1.500 talsins á öllum skólastigum . Það er ljóst að það er mikill kostnaður fyrir litla þjóð að reka þessa skóla þar sem ekki eru innheimt skólagjöld . Núverandi styrktaraðilar verkefnisins eru Íslenskir aðalverktakar , Hafnarfjarðarbær , Opin Kerfi , Skýrr , Microsoft á Íslandi , Eimskip , Og Svo , Ískraft , Námsgagnastofnun , UNESCO , Nýherji , Alþingi , Glitnir , Merking , Tempra , . Stuðningur Opinna Kerfa og Skýrr er sá að þeir leggja til tæknimenn sem fara sem sjálfboðaliðar á staðinn til að sjá um uppsetningu og kennslu . Hafnarfjarðarbær leggur til mest af tölvubúnaðinum og einn tæknimann og Og Svo ehf einn sem fer á staðinn til að aðstoða við uppsetningu á búnaðinum . ÍAV ýttu verkefninu úr vör og koma einnig að þessu með því að senda tvo menn ásamt því að aðstoða við pökkun í gáma og frágang til sendingar . Microsoft sér um að hugbúnaðarleyfi séu í lagi . Ískraft leggur til raf - og tölvulagnabúnað . Námsgagnastofnun og UNESCO leggja til kennsluhugbúnað . Aðrir leggja til ýmsan búnað . Búið er að senda tvo 20 feta gáma með rúmlega 230 tölvum ásamt net - og jaðartækjum . Sex menn fóru í lok maí til Seychelleseyja til að setja búnaðinn upp ásamt þarlendum tæknimönnum og kenna á hann . Sú ferð stóð í hálfan mánuð en síðan munu fleiri fara í kjölfarið til að þjálfa kennara og tæknimenn .